Okresná prokuratúra Bratislava II 
Kvetná 13, 820 05 Bratislava 25 	

Sp. zn. : 2 Pv 139/09/1102	Bratislava II, 8.6.2012
EEČ : 2-9-53-2012

U Z N E S E N I E

Trestná vec:	obvinená XXXXX 
Trestný čin:	poškodzovanie cudzích práv podľa § 209 odsek 1 písmeno a Trestného zákona číslo 140/1961 Zbierky zákonov

Rozhodol: 	prokurátor Okresnej prokuratúry Bratislava II
Podľa § 215 odsek 2 písmeno a Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	trvalé bydlisko: XXXXX, 
v presne nezistenom čase v priebehu mesiaca augusta v roku 2004 v Bratislave XXXXX, sa obvinená bez právneho titulu preukazovala nájomcovi obecného bytu č. 30 poškodenému XXXXX dokladom z Bytového podniku Petržalka k vyprataniu bytu z dôvodu výpovede z nájmu bytu pre nezaplatené nájomné, následkom čoho bola rodina poškodeného XXXXX neustálenými osobami vysťahovaná z nehnuteľnosti a bolo im odopreté užívacie právo k nehnuteľnosti.
lebo je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený
Odôvodnenie:
Vyšetrovateľ PZ oddelenia ekonomickej kriminality odboru kriminálnej polície Okresného riaditeľstva PZ XXXXX viedol pod spisovou značkou XXXXX trestné stíhanie proti obvinenej XXXXX za trestný čin poškodzovania cudzích práv podľa § 209 ods. 1 písm. a) Trestného zákona č. 140/61Zb. v platnom znení do 31. 12. 2005 na tom skutkovom základe ako je uvedený v skutkovej vete výroku tohto uznesenia. 

	Z doposiaľ vykonaných dôkazov a po ich objektívnom vyhodnotení, najmä z výpovede svedkov - poškodených XXXXX, XXXXX a svedkyne XXXXX, ako aj z vykonanej rekognície podľa fotoalbumu vyplýva, že zo spáchania skutku je dôvodne podozrivá obvinená XXXXX. 
 
	Z úradne vyžiadaného rozsudku Okresného súdu XXXXX, právoplatného a vykonateľného dňa XXXXX, ktorým súd schválil dohodu o vine a treste uzavretú medzi prokurátorom Okresnej prokuratúry XXXXX a obvinenou XXXXX vo veci pokračujúceho trestného činu sprenevery podľa § 248 ods. 1, 3 písm. d) Trestného zákona a pokračujúceho trestného činu podvodu podľa § 250 ods. 1, 3 písm. b) Trestného zákona č. 140/61Zb. v znení neskorších predpisov účinného do 31. 12. 2005  som zistil, 

že obvinenej bol skorším súdnym rozhodnutím už uložený úhrnný trest odňatia slobody s použitím § 35 ods. 1 a § 248 ods. 3 a § 250 ods. 3 Trestného zákona v trvaní 2 (dva) roky, ktorého výkon bol obvinenej v zmysle ustanovení § 58 ods. 1 písm. a), § 59 ods. 1 Trestného zákona č. 140/61Zb. v znení neskorších predpisov účinného do 31. 12. 2005 podmienečne odložený na skúšobnú dobu v trvaní 5 (päť) rokov.  

Zákon č. 140/61Zb. v znení neskorších predpisov účinného do 31. 12. 2005, ďalej len „trestný zákon za uvedený protiprávny čin obvinenej právne posúdený ako trestný čin poškodzovania cudzích práv podľa § 209 ods. 1 písm. a) Trestného zákona č. 140/61Zb. v znení neskorších predpisov účinného do 31. 12. 2005, určil hornú hranicu trestnej sadzby trestu odňatia slobody neprevyšujúcu 2 roky alebo alternatívne peňažný trest. 

Podľa § 16 ods. 1 Trestného zákona č. 140/61Zb. v znení neskorších predpisov účinného do 31. 12. 2005 sa trestnosť činu posudzuje podľa zákona účinného v čase, keď bol čin spáchaný. Podľa neskoršieho zákona sa posudzuje len vtedy, ak je to pre páchateľa priaznivejšie. 

	Vzhľadom na hore uvedený citovaný rozsudok, ustálenú právnu kvalifikáciu skutku, ktorý je obvinenej kladený za vinu, mieru závažnosti protiprávneho konania, ako aj na spôsobený následok, možno toto rozhodnutie považovať za postačujúce v zmysle zásad individuálnej a generálnej prevencie.  

	Týmto rozhodnutím nie je dotknuté právo obvineného disponovať konaním v zmysle zásady uvedenej v ustanovení § 215 ods. 7 Trestného poriadku. 

Poučenie:
XXXXX   Proti   uzneseniu  § 215  ods. 2  písm. a)  Trestného  poriadku   je   prípustná  sťažnosť,  ktorú môžu podať obvinený a poškodený  v lehote  troch  dní  od  jeho oznámenia na Okresnú prokuratúru Bratislava II. Podľa   ustanovenia §  215  ods. 6   Trestného poriadku    sťažnosť má odkladný  účinok.  Podľa § 215 ods. 7 Trestného poriadku sa v trestnom stíhaní pokračuje, ak obvinený vyhlási do troch dní od jeho doručenia, že na prejednaní veci trvá. 

JUDr. Svetozár Chabada
prokurátor